ಸಾರ್ವಕಾಲಿಕ ದಾಖಲೆ : 50 ಸಾವಿರ ರೂ. ದಾಟಿದ ಬಂಗಾರದ ಬೆಲೆ ನವದೆಹಲಿ : ಚಿನ್ನ ಮತ್ತು ಬೆಳ್ಳಿಯ ಬೆಲೆ ಬುಧವಾರ ದಿಢೀರ್ ಏರಿಕೆ ಕಂಡಿದೆ. ಅಂತರರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಚಿನ್ನದ ಬೆಲೆ 9 ವರ್ಷಗಳ ಗರಿಷ್ಠ ಮಟ್ಟಕ್ಕೆ ಏರಿದರೆ, ದೇಶೀಯ ಮಾರುಕಟ್ಟೆ ಸಾರ್ವಕಾಲಿಕ ಗರಿಷ್ಠ ಮಟ್ಟಕ್ಕೆ ಏರಿತು. ಎಂಸಿಎಕ್ಸ್ನಲ್ಲಿ ಮೊದಲ ಬಾರಿಗೆ ಹತ್ತು ಗ್ರಾಂ ಚಿನ್ನ 500 ರೂ.ಗಳ ಏರಿಕೆ ಕಂಡು 50,026 ರೂ.ಗೆ ತಲುಪಿದೆ. ಬೆಳ್ಳಿ ಒಂದೇ ದಿನದಲ್ಲಿ 3502 ರೂ.ಗಳಷ್ಟು ಹೆಚ್ಚಾಗಿ 60,844 ರೂ.ಗೆ ತಲುಪಿದೆ. ದೇಶದಾದ್ಯಂತ ಕರೋನವೈರಸ್ ಪ್ರಕರಣಗಳು ವಿಪರೀತವಾಗಿ ಹೆಚ್ಚುತ್ತಿರುವ ಹಿನ್ನೆಲೆಯಲ್ಲಿ ಅಮೇರಿಕಾದ ಡಾಲರ್ ದುರ್ಬಲಗೊಳ್ಳುತ್ತಿರುವ ಪರಿಣಾಮವಾಗಿ ಬಂಗಾರದ ಬೇಡಿಕೆ ಗಮನಾರ್ಹವಾಗಿ ಬೆಳೆದಿದೆ. ಆರ್ಥಿಕತೆಯನ್ನು ಹೆಚ್ಚಿಸಲು ಅಮೇರಿಕಾದಲ್ಲಿ ಮತ್ತೊಂದು ಬೃಹತ್ ಪ್ಯಾಕೇಜ್ ಘೋಷಿಸಲಾಗುವುದು ಎಂಬ ನಿರೀಕ್ಷೆಗಳು ಬಂಗಾರದ ಬೇಡಿಕೆಯನ್ನು ಹೆಚ್ಚಿಸಿವೆ. ಅನಿಶ್ಚಿತತೆಗಳಲ್ಲಿ ಹಣದುಬ್ಬರದ ವಿರುದ್ಧ ಸುರಕ್ಷಿತ ಲಾಭವನ್ನು ನೀಡುತ್ತದೆ ಎಂಬ ನಂಬಿಕೆಯಲ್ಲಿ ಹೂಡಿಕೆದಾರರು ಚಿನ್ನ ಮತ್ತು ಬೆಳ್ಳಿಯಂತಹ ಅಮೂಲ್ಯ ಲೋಹಗಳಲ್ಲಿ ಹೂಡಿಕೆ ಮಾಡುತ್ತಿದ್ದಾರೆ ಎಂದು ತಜ್ಞರು ಹೇಳುತ್ತಾರೆ.